b'\n_START_ARTICLE_\nAlcazaba, M\xc3\xa1laga\n_START_SECTION_\nTloris\n_START_PARAGRAPH_\nMala\xc5\xa1ka Alcazaba je zgrajena na vzpetini v sredi\xc5\xa1\xc4\x8du mesta, s katere je lep razgled na pristani\xc5\xa1\xc4\x8de. Ima dvojno obzidje, ki je bilo neko\xc4\x8d povezano z mestnim obzidjem, ki je tvorilo tretji obrambni zid.  Zunanje obzidje je prilagojeno topografiji gri\xc4\x8da in popolnoma zapira notranje obzidje. Na obeh so \xc5\xa1tevilni obrambnimi stolpi.\n_START_SECTION_\nZunanja citadela\n_START_PARAGRAPH_\nV zunanjo citadelo vodijo Puerta de la B\xc3\xb3veda (Obokana vrata), mo\xc5\xbeen pa je tudi vstop z dvigalom.  Dvojna vhodna vrata so zasnovana tako, da \xc4\x8dim bolj ovirajo napredovanje napadalca. _NEWLINE_Pot se nato vije skozi vrtove s \xc5\xa1tevilnimi fontanami, skozi Puerta de las Columnas (Stolpna vrata), zgrajena iz ru\xc5\xa1evin rimskih zgradb, in Torre del Cristo (Kristusov stolp), v katerem pot pravokotno zavije, da bi se ponovno oviralo napredovanje sovra\xc5\xbenika. Kristusov stolp je neko\xc4\x8d slu\xc5\xbeil kot kapela.\n_START_SECTION_\nNotranja citadela\n_START_PARAGRAPH_\nEdini vhod v notranjo citadelo so Puerta de los Cuartos de Granada (Vrata granadske \xc4\x8detrti), ki so branila zahodno stran pala\xc4\x8de. Na vzhodni strani je Torre del Homenaje (Dav\xc4\x8dni stolp), ki je delno poru\xc5\xa1en. _NEWLINE_Znotraj drugega obzidja je pala\xc4\x8da in nekaj drugih zgradb, zgrajena v 11., 13. in 14. stoletju na treh zaporednih terasah. V pala\xc4\x8dni Cuartos de Granada (Granadska \xc4\x8detrt) so prebivali kralji  in guvernerji.'